open-index/open-wikipedia-markdown huggingface dataset:
Esko Linnavalli

**Esko Elias Linnavalli** (4. syyskuuta 1941 Turku – 21. joulukuuta 1991 Helsinki) oli suomalainen muusikko ja orkesterinjohtaja. Linnavalli oli alun perin jazzpianisti mutta alkoi sen ohella toimia 1960-luvun puolessa välissä Scandia-yhtiön sovittajana ja orkesterinjohtajana. 1970-luvulla hän jatkoi RCA-levymerkin Suomen osaston tuotantopäällikkönä. Linnavalli toimi jo 1960-luvulla Radion tanssiorkesterin kapellimestarina. Hänet valittiin vuonna 1975 perustetun Uuden Musiikin Orkesterin johtajaksi. Yhtyeen taiteellisena johtajana hän toimi kuolemaansa asti. Lisäksi Linnavalli sävelsi orkesteriteoksia ja iskelmiä (*[[Kun kello käy]]*) sekä elokuva- ja televisiomusiikkia.

Muun muassa monet Dannyn, Kirkan ja Tapani Kansan 1960- ja 1970-luvun kappaleista ovat Linnavallin sovittamia.

Suomen Big Band -yhdistys, Imatra Big Band Festival ja UMO Jazz Orchestra järjestivät ensimmäisen Esko Linnavalli big band -sävellyskilpailun Imatra Big Band -festivaaleilla vuonna 2005. Kilpailu järjestetään joka toinen vuosi.

Suomen Jazzliitto myönsi Linnavallille vuoden 1990 Yrjö-palkinnon.

Linnavalli kuoli vaikeaan sairauteen 50-vuotiaana Helsingissä. Hänet on haudattu Hietaniemen hautausmaan uurnalehtoon Helsinkiin.

## Diskografiaa
* Esko Linnavallin orkesteri: 
* 
* Esko Linnavalli Sextet: 
*Esko Linnavalli orkestereineen: 
*Esko Linnavalli orkestereineen: 
* Esko Linnavalli & New Music Orchestra: 
* Day Is Over: 

## Sävellyksiä
* *[[Äl’ yli päästä perhanaa]]* (1968), elokuvamusiikki
* *[[Pohjan tähteet]]* (1969), elokuvamusiikki
* *Three Movements* (1973), jazzsolisteille ja sinfoniaorkesterille
* *Paquite and Wayne* (1974), jazzsolisteille ja sinfoniaorkesterille
* *Talkin’ with Mr. Jazz* (1976), jazzorkesterille
* *Eclipse* (1976), jazzorkestarille
* *Peter and the Blues* (1977), jazzsolisteille ja sinfoniaorkesterille Kai Niemisen tekstiin

## Lähteet

## Aiheesta muualla
* 
* 
*
Legend of the Red Dragon

**Legend of the Red Dragon** (L.O.R.D.) on  julkaistu, tietoverkossa pelattava roolipeli/seikkailupeli. Peli on tekstipohjainen ja se oli purkkien aikakaudella erittäin suosittu. Ideana on luoda itselle hahmo, jolla seikkailemalla kehittyy tasoja, kunnes lopulta on riittävän vahva kohtaamaan  punaisen lohikäärmeen. Pelaajan mahdollisuudet vaikuttaa pelin kulkuun rajoittuvat varusteiden hankintaan ja päätökseen kohdata tai paeta metsässä vastaan tulevia hirviöitä. Mahdollisesti suurin syy L.O.R.D.in menestykseen on sen aiheuttama riippuvuus, joka jakautuu usealle viikolle: peliä saattaa pelata vain rajatun ajan päivässä.

## Pelin kulku
Pelaaja voi tavallisesti aloittaa vain yhden L.O.R.D.-pelin kirjauduttuaan BBS-systeemiin. Pelihahmon kuolema vähentää hahmon kokemusta ja nollaa varat, joten hahmon hengissä pysyminen on keskeistä. Peli alkaa hahmon nimen ja ammatin (soturi, velho, varas) valinnasta. Hahmolla on päivittäin mahdollisuus käyttää kylän palveluja rajattomasti, mutta vain tietty määrä aikaa samoilla metsässä.

### Kylä
Pelin keskus on kylä, jossa pelaaja voi ostaa aseita ja panssareita, nostaa hahmon kokemustasoa tai viettää aikaa majatalossa. Kokemustaso nousee, jos voittaa kyseisen tason mestarin kaksintaistelussa. Mestarin haastamiseen tarvitaan tietty määrä kokemuspisteitä. Kylässä voi kohdata muutamia vakiohahmoja, joiden suhtautuminen pelaajahahmoon muuttuu kokemustason vaihtuessa.

### Metsä
Päivää kohden pelaaja voi tehdä rajatun määrän siirtoja metsässä. Käyttämättömät siirrot eivät jää talteen, joten nopein tapa saada peli loppuun on käydä pelaamassa peliä päivittäin. Metsässä voi samoilla tai kohdata parantajan. Samoiluliike vähentää kokonaissiirtoja yhdellä. Samoilemalla kohtaa jonkin sattumanvaraisen tapahtuman, tavallisesti hirviön. Hirviötä voi iskeä tai sitä voi paeta. Iskun jälkeen hirviö lyö takaisin, kunnes joko hirviö tai pelaaja häviää tai pakenee. Voitetuista hirviöistä saa rahaa ja kokemuspisteitä. Lopulta, saavutettuaan kokemustason 19 tai 20, satunnainen tapahtuma voi olla punaisen lohikäärmeen kohtaaminen. Lohikäärmeen voittaminen päättää pelin ja lisää pelaajahahmon nimen majatalon kunniakirjaan.

## Tekniset tiedot
Peli julkaistiin 1989. Sen kirjoitti Seth Robinson Pascal-kielellä. Peliin saattoi purkin ylläpitäjä liittää itsekirjoitettuja lisäosia, moduleita. Pelin virallinen jatko-osa oli nimeltään Legend of the Red Dragon II: New World. Jatko-osa oli myös suosittu, siinä käytettiin samaa peli-ideaa kuin edeltäjässään, mutta tekstipohjaisuus muuttui ANSI-grafiikaksi ja pelihahmoa pystyi ohjaamaan karttaa pitkin haluamaansa paikkaan.

## Aiheesta muualla
*http://lord.nuklear.org  - pelaa L.O.R.D.ia (pääteyhteyksille telnet-portti 10240)
*Legend of the Green Dragon - suosittu klooni
*Gameport - pelin nykyinen omistaja
Gyula Kellner

**Gyula Kellner** (11. huhtikuuta 1871 – 28. heinäkuuta 1940) oli Unkaria edustanut juoksija, joka sijoittui kolmanneksi  vuoden 1896 Ateenan olympialaisten maratonjuoksussa. 

Kellner osallistui olympialaisten 40 kilometrin mittaiselle maratonille yhdessä 16 muun kilpailijan kanssa. Hän oli neljästä ei-kreikkalaisesta ainoa, joka oli juossut matkan aiemmin. Kellner juoksi maaliin neljäntenä ajalla 3.06.35, mutta hänen edellään ollut Spiridon Belokas hylättiin tämän tultua osan matkaa hevoskyydillä.

Kellnerin poika Kornél Késmárki kilpaili korkeushypyssä ja osallistui vuoden 1928 kesäolympialaisiin.
## Lähteet
Off-line-paperikonelinja

**Off-line-paperikonelinjalla** tarkoitetaan yleisesti paperikonetta, jossa paperirata johdetaan katkeamattomana perälaatikolta viiraosan, puristinosan ja kuivatusosan läpi kiinnirullaimelle. Muut koneen osat ovat erillisiä yksiköitä, kuten päällystysosa, kalanterit ja leikkurit.
Asbestoosi

**Asbestoosi** on pölykeuhkosairaus eli pneumokonioosi ja aiheutuu useimmiten työperäisestä asbestille altistumisesta. Sairauden aiheuttavat eri asbestikuidut tavallisesti vuosien altistuksen jälkeen; se havaitaan tyypillisesti pitkän viiveen kuluttua. Asbestoosi lisää huomattavasti keuhkosyövän vaaraa.

Oireina ovat mm. hengenahdistus ja huonontunut fyysinen suorituskyky, keuhkotoimintojen restriktiivinen huononeminen ja röntgenkuvissa tai tietokonetomografiassa näkyvät fibroottiset muutokset keuhkojen alakentissä. Keuhkojen sidekudoslisä (fibroosi) on pysyvä muutos. Varsinaista hoitoa sairauteen ei ole, vaan altistus on lopetettava.

Asbestia käytettiin Suomessa rakennusteollisuudessa pitkään – 1920-luvulta vielä 1990-luvulle. Suurimmillaan asbestin käyttö oli 1960- ja 1970-luvuilla. Sittemmin käyttö on ollut kiellettyä, mutta vanhojen rakennusten saneerauksessa ja purkutöissä saattaa altistusta edelleen tapahtua suojatoimenpiteistä huolimatta. Asbestille altistus saattaa aiheuttaa myös keuhkopussin muutoksia (keuhkopussin ja vatsakalvon syöpää eli mesotelioomaa) tai keuhkosyöpää. Asbestille altistus yhdessä tupakoinnin kanssa lisää keuhkosyövän riskiä 50-kertaiseksi tupakoimattomaan ja asbestille altistumattomaan vertailuhenkilöön verrattuna.

Työterveyslaitoksen arvion mukaan Suomessa on elossa 50&nbsp;000–60&nbsp;000 pitkään asbestille altistunutta. Rakennusten purkutöissä asbestille altistuu nykyään noin 500–1&nbsp;000 saneeraajaa. Suomessa todetaan vuosittain noin 100 uutta asbestoosia. Pääosa nykyisin ilmenevistä asbestisairauksista on seurausta altistumiselle 10–40 vuotta sitten.

## Katso myös
*Keuhkofibroosi
*Keuhkosyöpä
*Ammattitauti
*Suomen työtapaturmavakuutus

## Lähteet

## Aiheesta muualla
*Asbesti tietoa ja keskustelua 
*Metalliliitto: Asbestialtistuneen muistilista
On-line paperikonelinja

**On-line paperikonelinjalla** tarkoitetaan paperikonetta, jossa perälaatikolta tuleva paperirata kulkee katkeamattomana päällystyskoneen ja kalantereiden läpi kiinnirullaimelle. Vain pituusleikkuri on erotettu muusta konelinjasta.
Rebecca Piekkari

**Rebecca Piekkari**  (s. 1967) on suomalainen tutkija ja professori. Hän on Aalto-yliopiston kauppakorkeakoulun varadekaani, joka vastaa tutkimuksesta ja kansainvälisestä yhteistyöstä. Hän on toiminut Kauppakorkeakoulussa kansainvälisen liiketoiminnan professorina vuodesta 2004. Piekkari väitteli vuonna 1996 tutkimuksellaan *New Structural Forms and Inter-Unit Communications in Multinationals,* jossa hän analysoi muun muassa horisontaalista viestintää monikansallisissa yrityksissä. Hän on tutkinut suomalaisten yritysten kansainvälistymistä.

Piekkari on valittu Suomalaisen Tiedeakatemian jäseneksi 2016.

## Lähteet
Michel Théato

**Michel Johann Théato** (22. maaliskuuta 1878 Luxemburg – 1919 Pariisi, Ranska) oli vuoden 1900 Pariisin olympialaisten maratonjuoksun voittaja. 

Pariisin maratonille lähti 19 juoksijaa, joista seitsemän pääsi maaliin saakka. Helle oli kyseisenä päivänä voimakas: lämpötila oli 39 astetta varjossa. Reitti, joka kulki Boulognen metsän halki ja kiemurteli sitten Pariisin reuna-alueiden pikkukujia pitkin, oli 40,260 kilometriä pitkä. Reitti oli epäselvästi merkitty, mutta Michel Théato tunsi kujat ja voitti kilpailun ylivoimaisesti ajalla 2.59.45. Onkin esitetty väitteitä, että hän olisi matkan varrella oikaissut. Théaton voittoa auttoi myös se, että järjestysmies neuvoi, tahallaan tai vahingossa, ruotsalaisen ennakkosuosikin Ernst Fastin väärään suuntaan. 

Théaton elämästä tiedetään muuten hyvin vähän. Häntä on pidetty ranskalaisena leipurin poikana, mutta 1900-luvun loppupuolella kerrotaan löytyneen todisteita, joiden mukaan hän oli lähtöisin Luxemburgista.

## Lähteet
Blackbox

**Blackbox** on ikkunanhallintaohjelma X Window Systemille. Blackbox on kehitetty Unixin kaltaisille käyttöjärjestelmille, mutta siitä on saatavissa versio myös Microsoft Windowsiin (*BB4Win*). Blackbox on ohjelmoitu C++:lla ja se ei perustu mihinkään toiseen ikkunointiohjelmaan. Blackbox on tiedostokooltaan hyvin pieni, mutta lisätoimintoihin tarvitaan erillisiä ohjelmia. Blackboxiin onkin saatavilla paljon lisäohjelmia, joilla sen toimintoja saadaan lisättyä, suosituimpina luultavasti on Dockapps-ominaisuus, jolla työpöydälle voidaan lisätä erilaisia mittareita ja apuohjelmia, toiminto on verrattavissa esimerkiksi OS X:n Dashboard-ominaisuuteen. 

## Sukulaisprojekteja

### Fluxbox

Fluxbox pohjautuu Blackboxin versioon 0.61.1.

Fluxbox sisältää enemmän ominaisuuksia kuin Blackbox ja on vastaavasti hieman raskaampi ohjelma. Ohjelmien teemat olivat yhteensopivia, kunnes Blackbox muutti teemojensa rakennetta 0.70.0-versiossa.

### Openbox

Openbox muistuttaa Blackboxia, mutta sen tavoitteena on olla vieläkin nopeampi. Sen ominaisuudet eivät vielä täysin vastaa sisarprojektiensa tasoa.

## Aiheesta muualla
* 
* 
* http://bb4win.org/- Blackboxin Windows-version kotisivut
Matti Bergström

**Matti Harri Björn Bergström** (17. helmikuuta 1938 Helsinki &ndash; 8. lokakuuta 1994 Helsinki) oli suomalainen säveltäjä, muusikko ja sovittaja. Yhdessä puolisonsa Pirjo Bergströmin kanssa hän oli suomalaisen musiikin monipuolisimpia ja keskeisiä tekijöitä ja taustavaikuttajia 1960-luvulta lähtien.

Bergström soitti muun muassa Cumuluksen ensimmäisillä levyillä ja niiden jälkeen sovitti puolisonsa kanssa Hectorin levyt *[[Nostalgia_(albumi)|Nostalgia]]sta* *[[Hectorock I]]* -albumiin. Bergströmien kädenjälki näkyi laajalti erilaisten artistien levyillä: näitä olivat niin iskelmälaulajat Paula Koivuniemi ja Tuulikki Eloranta kuin oopperalaulaja Matti Salmisen Georg Malmstén -levytyskin. 1970-luvun puolivälin jälkeen he tekivät myös balettimusiikkia ja aloittivat yhteistyön tanssija Jorma Uotisen kanssa. 1980-luvun lopulla he toimivat paikallisradio Etelän äänessä ja pitivät omaa musiikkistudiota.

Bergström kuoli 56-vuotiaana äkilliseen sairauskohtaukseen kotonaan Helsingissä. Hänet on haudattu Malmin hautausmaalle.

Matti Bergströmin isä oli pianisti Harry Bergström. Matti ja Pirjo Bergstromin lapsia ovat Tiina Bergström ja Carita Mäkelä.

## Lähteet

## Aiheesta muualla
* Matti Bergströmin muistokirjoitus Helsingin Sanomissa
* 
* 
* 
* 
*
Ryhmäteatteri

**Ryhmäteatteri** (vuosina 1977–1980 *Kirjannäyttämö*) on helsinkiläinen ryhmämuotoinen ammattiteatteri, joka on perustettu vuonna 1967. Teatterilla on näyttämö Kalliossa keväästä 2007 alkaen Kino Helsingin entisissä tiloissa Urheilutalossa Helsinginkadun varrella. Ryhmäteatteri luopui pitkäaikaisesta näyttämöstään Pengerkadulla Helsingin Kalliossa kesällä 2014. Lisäksi teatterilla on kesäteatteri Suomenlinnassa. Ryhmäteatteri tuottaa vuosittain kolme ensi-iltaa, yhden kullekin näytäntökaudelle. Teatteria johtaa näyttelijä Juha Kukkonen, ja vakituiseen näyttelijäkuntaan kuuluvat Santtu Karvonen, Minna Suuronen ja Robin Svartström.

Toiminta alkoi Che Guevara -tuotannolla vuonna 1968. Vuonna 1969 syntyi Ryhmäteatteri ry, jonka perustajajäsenet olivat Petra Frey, Riitta-Liisa Helminen, Tiia Louste, Tarja Markus, Hannu Kahakorpi, Irma ja Timo Martinkauppi, Leena Uotila, Henri Kapulainen, Sirkka Hiltunen, Kim Kuusi, Ilkka Vanne ja Taisto-Bertil Orsmaa. Teatterin näyttelijäkuntaan ovat kuuluneet muun muassa Pertti Sveholm ja Vesa Vierikko. Taiteellisena johtajana&nbsp;Esa Leskisen rinnalla toimi pitkään Mika Myllyaho.

Mika Kaurismäki ohjasi vuonna 2018 Ryhmäteatterin 50-vuotista taivalta käsittelevän dokumenttielokuvan.

## Lähteet
* Sanna Nikula: *Ryhmäteatteri antaa selviytymisoppia mökille* (Uutislehti 100, 25.1.2007, s. 14)

### Viitteet

## Aiheesta muualla
*Viralliset kotisivut
*''Ryhmäteatteri – yhdessä jo 40 vuotta'' Teatterikeskuksen sivustolla Archive.org
Vihreä viini

**Vihreä viini** () on Luoteis-Portugalissa valmistettava viinityyppi. Yleisin ja tunnetuin vihreistä viineistä on valkoviini, mutta Portugalissa valmistetaan myös vihreää puna- ja roséviiniä.

Vihreät viinit ovat maultaan kevyitä, pehmeän happoisia ja usein hieman poreilevia, väriltään hieman keltaiseen tai vihreään vivahtavia. Ne nautitaan nuorina, yleensä noin vuoden ikäisinä ja tarjoillaan erittäin kylminä. Alkoholipitoisuus on alhaisempi kuin viinien yleisesti. Vihreä viini sopii erityisen hyvin salaattien ja muiden kevyiden ruokien kanssa sekä seurustelujuomaksi. 

Nimensä vihreä viini on saanut siitä, että rypäleet poimitaan hieman raakoina. Portugalinkielinen nimi, *vinho verde*, tarkoittaakin suomeksi sekä vihreää että raakaa viiniä. 

Vuodesta 1908 vihreän viinin valmistus on lain nojalla rajoitettu luoteiseen Portugaliin. Viinialue ulottuu Porton kaupungin eteläpuolelta ylös pohjoiseen Minho-jokeen asti. Comissão de Viticultura da Região dos Vinhos Verdes (”Vihreän viinin alueen viinikomissio”) valvoo vihreän viinin tuottamisen alueellisia rajoja, laatuvaatimuksia ja viinin ominaispiirteitä sekä kauppasäädöksiä. Aidon vihreän viinin tunnistaa viinipullon Denominação de Origem -tarrasta.

Vihreän viinin alueella viininviljelyllä on pitkät perinteet. Jo 1100-luvulla viinistä tuli tärkeä alueen vientituote, ja se olikin ensimmäinen Euroopan markkinoille myyty portugalilainen viini.

## Aiheesta muualla
The Stadium Techno Experience

**The Stadium Techno Experience** on saksalaisen dance-yhtye Scooterin yhdeksäs studioalbumi. Albumi julkaistiin 31. maaliskuuta 2003 Saksassa. Albumista on julkaistu myös kahden CD:n erikoispainos. Muutama kuukausi julkaisun jälkeen albumi julkaistiin uudelleen rajoitettu painos ja kappaleen nimi "Roll Baby Roll" muutettiin nimellä "Swingin' In The Jungle" joka sisältä myös uuden melodian. Vuona 2013 julkaistu myös 20 Years of Hardcore (Expanded edition) jossa on 3 CD, Extended versiot ja Habanera on jätetty pois.

## Kappaleet
**CD 1**
# 
# 
# 
# 
# 
# 
# 
# 
# 
# 
# 
# 

Limited edition

**CD 2**
# 
# 
# 
Multimedia part for PC & Mac:

* Weekend! (The X-Rated Video)
* Special Pictures (Press/Making Of)

### 20 Years of Hardcore (Expanded edition)
CD1: 12-tracks

CD2:

# Ramp! (The Logical Song) (Radio Edit)
# Ramp! (The Logical Song) (The Club Mix)
# Ramp! (The Logical Song) (Starsplash Mix)
# Siberia
# Ramp! (The Logical Song) (Jay Frog Mix)
# Ramp! (The Logical Song) (Clubstar UK Mix)
# Ramp! (The Logical Song) (D-Bop Mix)
# Nessaja (Radio Edit)
# Nessaja (The Ultimate Club Mix)
# Nessaja (Topmodelz Mix)
# Nessaja (Clubstar UK Mix)
# Nessaja (LMC Mix)
# Nessaja (Flip & Fill Mix)

CD3:

# Nessaja (Breeze Mix)
# Shortbread
# Weekend! (Club Mix)
# Loud and Clear
# Weekend! (N-Trance Mix)
# Curfew
# The Night (Club Mix)
# The Night (Starsplash Remix)
# No Pain, No Gain
# The Night (Langenhagen Remix)
# The Night (LMC Remix)
# The Night (Almighty Remix)
# Cordyline
# Maria (I Like It Loud) (Ultrabeat Remix)
# Giant's Causeway

## Singlet
* ***'
1. «Weekend!» (03:37)

2. «Weekend! (Extended)» (05:11)

3. «Weekend! (Club mix)» (06:03)

4. «Curfew» (03:15)

* '''Weekend! (Limited edition)'''

1. «Weekend! — Extended mix» (5:10)

2. «Curfew» (03:14)

3. «Posse — N-Trance remix» (6:02)

4. «Weekend! — DTS version» (3:35)

5. «Scooter media navigator (video, making of, pictures, etc)»
* ***'
1. «The Night (Radio Edit)» (03:24)

2. «The Night (Club Mix)» (05:52)

3. «The Night (Starsplash Remix)» (03:54)

4. «The Night (Langenhagen Remix)» (06:02)

5. «Cordyline» (03:46)

* **The Night (Promo)**

1. «Radio edit» (3:22)

2. «Club mix» (5:47)

3. «Extended» (4:57)

4. «Starsplash remix» (6:09)

5. «Langenhagen remix» (7:05)

* **The Night** (vain Britanniassa julkaistu)

1. Radio edit (3:24)

2. LMC remix (4:47

3. Almighty remix (7:10)

4. Video UK-edit (multimedia section)
* ****
1. «Maria (I Like It Loud)» (03:39)

2. «Maria (I Like It Loud) (Extended)» (05:18)

3. «Maria (I Like It Loud) (Clubmix)» (07:09)

4. «Giant’s Causeway» (03:48)
Mamo Wolde

**Demisse ”Mamo” Wolde** (s. 12. kesäkuuta 1932 Diri Jille – 26. toukokuuta 2002 Addis Abeba) oli oromo-heimoon kuulunut etiopialainen juoksija, jonka paras saavutus oli vuoden 1968 Meksikon olympialaisten maratonjuoksun kultamitali.

Ruuminrakenteeltaan Wolde oli hyvin pieni ja erityisen laiha, ja luonteeltaan ujo. Hän kilpaili jo 1956 Melbournen olympialaisissa Etiopian joukkueessa 4&nbsp;×&nbsp;400 metrin viestissä, joka juoksi ajan 3.39,9, sekä 1&nbsp;500 metrillä, jossa hän jäi omassa alkuerässään viimeiseksi.

Vuoden 1964 Tokion olympialaisissa Wolde osallistui 10&nbsp;000 metrille. Hän sinnitteli pitkään kärkiryhmässä ja sijoittui lopputuloksissa neljänneksi. 

Kesän 1968 olympialaisissa Méxicossa Wolde saavutti 10&nbsp;000 metrillä hopeaa Kenian Naftali Temun takana. Ohut vuoristoilma koitui kympillä monen eurooppalaisen ennakkosuosikin kohtaloksi, ja niin myös maratonilla. Belgialainen Gaston Roelants, joka oli voittanut esikisojen maratonin ajalla 2.19,37,4, juoksi tällä kertaa lähes kymmenen minuuttia hitaamman ajan ollen lopulta vasta yhdestoista. Wolden maanmies, kaksien edellisten olympiamaratonien voittaja Abebe Bikila, kärsi kipeästä polvesta ja vilustumisesta, ja jätti matkan kesken. Wolde juoksi lopulta kilpailun voittoon ajalla 

Wolde saavutti pronssia vielä vuoden 1972 Münchenin olympialaisten maratonilla ollessaan jo 40-vuotias.

Vuonna 1993 Wolde pidätettiin 127 maanmiehensä kanssa epäiltynä niin sanotun terrorikomitean jäsenenä osallisuudesta kansanmurhaan ja vallankumouskampanjoihin Mengistu Haile Mariamin valtakaudella. Vuoden 2002 alkupuolella alkaneessa oikeudenkäynnissä Wolde tuomittiin kuuden vuoden vankeusrangaistukseen, mutta hänet vapautettiin hänen istuttua vankilassa tätä ennen jo yhdeksän vuotta. Pian tämän jälkeen, 26. toukokuuta 2002, Wolde kuoli sairauteen.

## Lähteet
Rullain

**Rullain** on paperikonelinjaan kuuluva kone, jolla koneelta tuleva paperiraina rullataan rullalle tai avataan rullalta jatkokäsittelyä tai käyttöä varten.

## Kiinnirullain
Kiinnirullainta käytetään paperirainan käärimiseen suureen konerullaan. Kiinnirullaus hallittavana prosessina on myös vaativa. Säädettäviä parametrejä ovat kireys, viivakuorma rullaussylinteriä vasten sekä rullausmomentti. Lisäksi paperin paksuusprofiilin tulee olla tasainen, koska käytännössä suuri paksuusprofiiliero samassa kohdassa voi käytännössä "räjäyttää" kiinnirullattavan konerullan loppuvaiheessa.
Muut kolme parametriä huonosti viritettynä voivat aiheuttaa niin sanottua kreppirynkkyä, ilmapussia ja muita samanlaisia ongelmia. 

Huonosti kiinnirullattu konerulla on lähes mahdotonta ajaa pituusleikkurilla.

## Aukirullain
Aukirullainta käytetään Off-line konelinjassa, konerullan aukirullaukseen päällystyskoneella, kalanterilla, välirullaimella tai pituusleikkurilla.
Robin Hood ja hänen iloiset vekkulinsa Sherwoodin pusikoissa

**Robin Hood ja hänen iloiset vekkulinsa Sherwoodin pusikoissa** on 4. helmikuuta 1974 MTV:llä lähetetty suomalainen televisio-ohjelma, joka oli Spede Pasasen käsikirjoittama ja Inkeri Pilkaman ohjaama. Ohjelma perustui osittain samoille hahmoille kuin Pasasen vuoden 1968 elokuva *[[Noin 7 veljestä]]*.

Spede Pasanen suunnitteli ohjelmasta 10-osaisen tv-sarjan, mutta se lopetettiin ensimmäisen osan jälkeen. Säilyneen kuva-aineiston perusteella jaksoja ehdittiin kuitenkin kuvata ainakin kaksi. Saman kohtalon koki Yle TV1:llä näytetty Ile Jokisen ja Remu Aaltosen viihdeohjelma *[[Kumiankka Klubi]]* vuonna 1997.

Ohjelmasta ei ole säilynyt tallennetta MTV3:n arkistoissa, mutta KAVI:n arkistossa on nähtävillä useita mustavalkoisia ja värillisiä still-kuvia ohjelman kuvauksista.

## Näyttelijät

### Tekijät
* Ohjaus: Inkeri Pilkama
* Käsikirjoitus: Spede Pasanen
* Tuottaja: Pertti Pasanen

## Aiheesta muualla

*
Panu Tuomi

**Panu Petteri Tuomi** (30. kesäkuuta 1968 Tampere – 27. heinäkuuta 2025) oli suomalainen runoilija.

Vuonna 1993 Tuomi sijoittui kolmanneksi J. H. Erkon kirjoituskilpailussa. Hänen esikoisrunokokoelmansa *Iris* ilmestyi vuonna 1995. Se oli Helsingin Sanomien kirjallisuuspalkintoehdokas. Tuomi opiskeli Tampereen yliopistossa 1991–1995 yleistä kirjallisuutta, filosofiaa ja taidehistoriaa, mutta keskittyi *Iriksen* ilmestyttyä kirjoittamiseen. Tuomi mainitsi hengenheimolaisikseen Eeva-Liisa Mannerin, Anna Ahmatovan, Dylan Thomasin ja Tomas Tranströmerin. 

Runokokoelmien lisäksi Tuomi julkaisi esseekokoelman. Hän sai Alfred Kordelinin säätiön kannustuspalkinnon vuonna 2010 ja Tampereen kaupungin kirjallisuuspalkinnon 1995, 1999 ja 2012. Lisäksi hän sijoittui Pirkanmaan kirjoituskilpailussa runosarjan toiseksi vuosina 1992 ja 1993.

## Teokset
* Iris. Porvoo: WSOY, 1995 
* Karkausvuoden laulut. Porvoo: WSOY, 1997 
* Kuningasvesi. Porvoo: WSOY, 1999 
* Melisma. Porvoo: WSOY, 2001 
* Pyhän Vituksen tauti. Helsinki: WSOY, 2003 
* Vaaleanpunainen ilmestyskirja. Helsinki: WSOY, 2005 
* Poeettinen korrektius. Esseitä ja muita kirjoituksia. Tampere: Sanasato 2006
* Einsteinin viimeiset sanat. Helsinki: WSOY, 2008 
* Jerusalemin syndrooma. Helsinki: WSOY 2010 
* Sylviuksen uurre. Helsinki: WSOY 2012 
* 
* Kardinaali Zen. Porvoo: WSOY, 2023 

## Lähteet

## Aiheesta muualla
*Kokoelmasta Vaaleanpunainen ilmestyskirja runouden vuosikirja Motmotissa
Saija Hakola-Tikanoja

**Saija Hakola-Tikanoja** (o. s. **Hakola**, s. 1961) on suomalainen  kiinteistönvälitysalan ammattilainen Solid House -nimisessä yrityksessä.

Hakola tunnettiin 1980- ja 1990-luvuilla maskeeraajana ja juontajana. Hän toimi maskeeraajana Spede Pasasen elokuvissa ja tv-sarjoissa vuosina 1984–1999. Hän näytteli pienissä sivurooleissa Speden elokuvissa. *[[Ihmeidentekijät]]*- ja *[[Parhaat vuodet]]* -sarjoissa Hakola-Tikanojalla oli rooli sairaanhoitaja Suvi Kettusena. Spede Pasasen kuoleman jälkeen vuonna 2001 Hakola-Tikanojasta tuli ''Speden Spelien'' juontaja, mikä oli Speden tyttären Pirre Pasasen toivomus. Vuosina 1992–1995 Hakola-Tikanoja ja Pirre Pasanen olivat Speden Spelien pallotytöt, jotka arpoivat numerot kilpailijoille.

## Lähteet

## Aiheesta muualla
* 
*
Pluumi

**Pluumi** on geologiassa Maan vaipassa tapahtuva, vaipan yläpintaa kohti nouseva, ympäristöä kuumemman sitkaan suurpaineisen kiviaineksen jatkuva virtaus tai nouseva muodostelma, valtava "pisara". Pluumi-sanan merkityksestä ei olla yhtä mieltä.

Laattatektoniikan mukaan Maan sisällä laattoja liikuttava virtaus tapahtuu leveänä vyöhykkeenä. Pluumeilla selitetään pistemäistä ns. kuuman kohdan (*hot spot*) toimintaa. Maankuoressa pluumin kohdalla sijaitsevassa kuumassa kohdassa on tyypillisesti toimiva tulivuori. Pluumi voi olla myös maankuoren alla ilman näkyvää vulkaanista toimintaa. Se voi olla laatan keskellä ja myös laattojen reunavyöhykkeellä. 

Pluumien uskotaan osallistuneen laakiopurkauksiin.

Seismologisilla menetelmillä on Islannin alla havaittu 200 km halkaisijaltaan oleva pluumi, joka ulottuu ainakin 450 km:n syvyyteen. Varsinkin voimakkaiden pluumien oletetaan ulottuvan 2&nbsp;900 km:n syvyyteen vaipan ja ytimen rajalle.

*Superpluumi* on pluumi, jonka litosfäärin alla oleva leveä yläosa voi olla halkaisijaltaan 1&nbsp;500–3&nbsp;000&nbsp;km tai suurempi.

Joulukuussa vuonna 2003 Princetonin yliopiston tutkija Raffaella Montelli esitteli tutkimuksen, jossa oli analysoitu maanjäristysaalloista saatua tomografista dataa uudella tavalla. Tutkimuksen mukaan pluumit jakautuisivat kahteen ryhmään pluumien syvyyden perusteella. Ainakin kuusi pluumia ulottuu alempaan vaippaan: Ascension, Azorit, Kanariansaaret, Pääsiäissaari, Samoa ja Tahiti, Havaijin osalta ollaan melko varmoja.

*Plume*-sana englannin kielessä tarkoittaa (esimerkiksi tulivuoresta) kohoavaa savupatsasta, jonka leveys kasvaa sen kohotessa: *plume of smoke*.

## Katso myös
* Laakiopurkaus
* Laattatektoniikka

## Lähteet

## Aiheesta muualla
* www.mantleplumes.org
Battlefield 2: Modern Combat

**Battlefield 2: Modern Combat** on Digital Illusions CE:n kehittämä ja EA Gamesin julkaisema ''Battlefield''-pelisarjaan kuuluva ensimmäisen persoonan ammuntapeli. Peli on julkaistu PlayStation 2:lle, Xboxille ja Xbox 360:lle.

Peli on vastine Microsoft Windowsille julkaistulle *[[Battlefield 2|Battlefield 2:lle]]*. Ulkonäöltään ja aiheeltaan pelit ovat lähes samanlaiset, ja sotaa käydään Yhdysvaltojen, Kiinan, kuvitteellisen Lähi-idän koalition ja Euroopan unionin välillä. Yksinpelissä pelaaja taistelee Kazakstanin hallinnasta ohjaten vuorotellen Kiinan, Naton ja Euroopan joukkoja. Pelissä on yli 50 asetta sekä 30 maa-, meri- ja ilma-ajoneuvoa, kuten humvee ja UH-60 Black Hawk.

## Pelaaminen
Kampanja sisältää 20 tehtävää, joissa pelataan kullakin joukkueella (NATO, Kiina, EU). Kampanjassa ei pääse pelaamaan MEC-joukkueella.
Tehtävissä pitää puolustaa tiettyjä paikkoja tietyssä ajassa, räjäyttää paikkoja ja kerätä tietoa. Yksinpelissä on tarkoitus kerätä tähtiä joilla saa paremman arvon ja avata erilaisia aseita eri sotilas tyypeille (Assault, Sniper, Engineer, Support, Special Ops), joilla kaikilla on omat erikoisuutensa. Tehtävät pitää suorittaa alusta loppuun, sillä kesken tehtävän ei voi tallentaa. Tehtävän päätyttyä tulee taulukko pisteistä ja bonuksista (kuten mitalit). Erilaisia tapoja hankkia tähtiä on tehdä hyvää tiimityötä, tehdä tehtävä mahdollimman nopeasti sekä mahdollisimman pienillä menetyksillä ja niin edelleen.

Challenge-moodi sisältää noin 20 tehtävää, joista kaikki eivät ole suoraan pelattavissa, vaan niitä pitää avata pääsemällä kampanjatehtäviä läpi. Challengessa on kolme erilaista tyyliä: Race (sotilaiden kuljettamista sekä tietyn radan ajamista ja ampumista), Hotswap (”hotswappailua” sotilaasta toiseen) ja Weapon (vihollisten tuhoamista). Challengen läpäisemisestä on ansaittavissa enintään kolme tähteä (kampanjassa kymmenen).

Yksinpelissä on myös muita boonuksia kuten tehtäviä, jotka sisältävät esimerkiksi tiettyjen asioiden tuhoamista ja mitalien keräämistä.

### Verkkopeli
Samassa verkkopelissä voi olla jopa 24 pelaajaa. Conquest-pelimuodossa osapuoli, jolla on vähemmän tukikohtia hallussaan, menettää jatkuvasti resurssipisteitä eli lippuja. Yksi pelin erä kestää noin 20 minuuttia tai siihen asti, että toisen osapuolen resurssipisteet ovat kuluneet loppuun. Capture the Flag eli lipunryöstö on  pelimuoto, jossa toinen osapuoli yrittää saada pisteitä viemällä vihollisen lipun omaan tukikohtaan.

Verkkopelissä on kuitenkin havaittu muutamia bugeja (ns. glitchejä) eli ohjelmointivirheitä: joistakin seinistä pääsee läpi, ja palvelimet kaatuilevat itsestään. Pelaajat ovat oppineet hyödyntämään bugeja omiin tarkoituksiinsa. Joitakin bugeja on jälkeenpäin korjattu, esimerkiksi ”quickswitch”-bugi, joka mahdollisti esimerkiksi tarkkuuskiväärin ja haulikon käytön sarjatuliaseena. Nykyään pelin palvelimilla liikkuu myös hakkereita, jotka voivat hakkeroida toisen tilin tai klaanin lähettämällä tälle ystäväpyynnön sekä jäädyttää toisen pelaajan ruudun, jolloin on käynnistettävä uudelleen. 

Pelin verkkopelaaminen Xboxilla loppui 15. huhtikuuta 2010 ja Xbox 360:lla 11. elokuuta 2011.

## Lähteet
Aseiden käyttö

**Aseiden käyttö** on Iain M. Banksin kirjoittama tieteiskirja. Kirjan päähenkilö Cheradenine Zakalwe on antisankari, joka työskentelee agenttina Kulttuurin *erityisolojen* jaoksessa. Erityisolojen jaos on hajanainen organisaatio, joka suorittaa salaisia ja jopa moraalisesti arveluttavia tehtäviä Kulttuurin päämäärien ajamiseksi. Kirja kuvaa Cheradeninen motiiveja ja toimia kaksinaismoraalisessa Kulttuurissa. Cheradeninen sosiopaattiset piirteet aiheuttavat huomattavia erimielisyyksiä, mutta hänet palkataan kykyjensä vuoksi suorittamaan tietyntyyppisiä tehtäviä. Tämän lisäksi Cheradenine yrittää selvitellä ajatuksiaan menneisyyden traumoista, jotka vainoavat häntä jatkuvasti ja jotka voidaan ajatella kirjan lähtökohdaksi. Kirja on pääosin jännitystä ja avaruusoopperaa.

## Aiheesta muualla
* Mette Söderman: Aseiden käyttö. Luetut 2006-2008 22.8.2007.
Stefano Baldini

**Stefano Baldini** (s. 25. toukokuuta 1971 Castelnovo di Sotto, Italia) on italialainen kestävyysjuoksija, jonka päämatka urallaan oli maraton. Hän on olympiavoittaja, kaksinkertainen Euroopan-mestari ja kaksinkertainen MM-pronssimitalisti.

Vuonna 1996 Baldini voitti puolimaratonin maailmanmestaruuden Palma de Mallorcalla ajalla 1.01.17. Kaksi vuotta myöhemmin Budapestin EM-kisoissa hän voitti EM-kultaa maratonilla. Vuoden 2001 MM-kisoissa Edmontonissa Baldini saavutti maratonilla pronssia, samoin kaksi vuotta myöhemmin MM-kisoissa 2003 Pariisissa.

Vuoden 2004 Ateenan olympiakisoissa rankalla, perinteisellä Marathonista Ateenaan kulkevalla reitillä Baldini saavutti olympialaisten kultamitalin ajalla 2.10.55, noin puolen minuutin erolla toiseksi tulleeseen Yhdysvaltojen Mebrahtom Keflezighiin.

Vuoden 2005 MM-kisoissa Helsingissä Baldini joutui keskeyttämään, mutta vuotta myöhemmin Göteborgin EM-kisoissa hän voitti uransa toisen Euroopan-mestaruuden. Pekingin olympialaisissa 2008 hän oli 12:s ajalla 2.13.25, mutta Barcelonan EM-kisoissa 2010 hän keskeytti.

Baldinin ennätys maratonilla on 2.07.22, minkä hän juoksi Lontoon maratonilla vuonna 2006. Aika oli Italian ennätys vuoteen 2020 asti, jolloin Eyob Faniel juoksi 2.07.19. 

Baldini on 176 senttimetriä pitkä ja painoi kilpauransa aikana 62 kilogrammaa. Hän lopetti kilpauransa vuonna 2010.

## Lähteet
Mafia (albumi)

**Mafia** on heavy metal -yhtye Black Label Societyn albumi vuodelta 2005. Laulaja/kitaristi Zakk Wylde on sanoittanut ja säveltänyt kaikki kappaleet.

Albumilta on julkaistu singlenä kappaleet "Suicide Messiah", "Fire It Up" ja "In This River". Zakk Wylde soittaa live-esiintymisissä kappaleen "In This River" yleensä "Dimebag" Darrell Abbotin kunniaksi, vaikka kappale on tehty ennen hänen kuolemaansa. Dimebag tuli kuuluisaksi 1990-luvulla metalliyhtyeessä Pantera ja yhtyeen hajoamisen jälkeen Damageplanissa.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Imperiumi: 9/10
* Soundi: 

## Lähteet

## Aiheesta muualla
* 
*
Dennis Potter

**Dennis Potter** (1935 Joyford Hill, Coleford, Englanti – 7. kesäkuuta 1994) oli englantilainen kirjailija ja maineikas televisiokäsikirjoittaja. Hänen läpimurtonsa oli 1930-luvun lamaan sijoittuva televisiosarjasarja *[[Pennejä taivaasta (televisiosarja)|Pennejä taivaasta]]* (1978), jossa hän kuvaa haaveilevaa nuottikauppiasta mestarillisesti. Hän julkaisi tarinan 1981 myös romaanina. Potter kuoli syöpään.

## Filmografia
* *[[Pennejä taivaasta (televisiosarja)|Pennejä taivaasta]]* (*Pennies From Heaven*, 1978)
* *[[Laulava salapoliisi (televisiosarja)|Laulava salapoliisi]]* (*The Singing Detective*, 1986)
* *Blackeys* (*Blackeyes*, 1989; myös ohjaus ja romaani)
* *Huulipunaa kauluksessa* (*Lipstick on Your Collar*, 1993)
* *[[Kylmä Lasarus]]* (*Cold Lazarus*, 1996)
* *Karaoke* (*Karaoke*, 1996)

## Suomennetut teokset
* *Laulava salapoliisi* (*The singing detective*); suom.  Tiirinen, Mika. Helsinki: Like 1989 , 4. p. Like 2005 
* *Blackeyes* (*Blackeyes*); suom.  Tamminen, Arvi. Helsinki: Like 1991 , 3. p. Like 1997 

## Lähteet

## Kirjallisuutta
* *Potter on Potter* Faber, 1994 Sarja: Directors on Directors 

## Aiheesta muualla
* Dennis Potter, TV & Radio Obituaries, The Telegraph 8.6.1994.]  (Archive.org)
Pat Morita

**Noriyuki "Pat" Morita** (28. kesäkuuta 1932 Isleton, Kalifornia, Yhdysvallat – 24. marraskuuta 2005 Las Vegas, Nevada, Yhdysvallat) oli yhdysvaltalainen näyttelijä. Hän on näytellyt muun muassa karateopettaja Mr. Miyagin roolia yhdysvaltalaisissa *[[Karate Kid]]* -elokuvissa. Sarjan ensimmäisestä osasta Morita oli ehdolla parhaan miessivuosan Oscar-palkintoon.

Morita syntyi Isletonissa Kaliforniassa vuonna 1932 japanilaisille maahanmuutajille. Hän sairastui lapsena selkärankatuberkuloosiin ja joutui olemaan sairaalassa useita vuosia, suurimman osan aikaa kokovartalokipsissä. Toisen maailmansodan aikana Morita joutui perheensä kanssa internointileirille, ensin Arizonaan ja myöhemmin Pohjois-Kaliforniaan. Sodan jälkeen he muuttivat Sacramentoon Kaliforniaan jossa hänen vanhempansa perustivat kiinalaisen ravintolan. Käytyään high schoolin hän otti käyttöön nimen Pat ja teki erilaisia toimistotöitä ennen kuin 30-vuotiaana ryhtyi stand up-koomikoksi. Morita esiintyi aluksi paikallisissa yökerhoissa ja pääsi myöhemmin esiintymään televisioon. 1960-luvun loppupuolella hän alkoi saada elokuvarooleja. Hän näytteli *[[Onnen päivät]]* -sarjassa kolmannelta kaudelta alkaen Arnold's-ravintolan uutta omistajaa Matsuo "Arnold" Takahashia. Vuonna 1984 hän sai elokuvasta *Karate Kid* roolin herra Miyagina, josta hän oli ehdolla parhaan miessivuosan Oscar-palkintoon ja esiintyi myöhemmin myös elokuvan kolmessa jatko-osassa *[[Karate Kid II... kertomus jatkuu]]* (1986), *[[Karate Kid III]]* (1989) ja *[[Karate Kid saa seuraajan]]* (1994).

## Lähteet

## Aiheesta muualla
*
Susanna Laaksonen

**Susanna ”Sussu” Laaksonen** (s. 2. huhtikuuta 1970 Taivassalo) on suomalainen käsikirjoittaja. Hän on kirjoittanut muun muassa *[[Pelkovaara]]*-televisiosarjan sekä ollut mukana kirjoittamassa televisiosarjoja *[[Käenpesä]]* ja *[[Salatut elämät]]*.

## Opiskelu ja ura
Laaksonen opiskeli aluksi englantilaista filologiaa, kirjallisuustiedettä ja filosofiaa Turun yliopistossa, minkä jälkeen hän opiskeli stipendeillä Miamin yliopistossa ja suoritti siellä alemman korkeakoulututkinnon elokuva-, televisio- ja radiotuotannossa. Hän oli sen jälkeen työharjoittelussa New Yorkissa ja tultuaan takaisin Suomeen hän opiskeli Taideteollisen korkeakoulun elokuvataiteen osastolla ja valmistui sieltä taiteen maisteriksi käsikirjoittamisen alalta.

Laaksonen on kirjoittanut *Pelkovaara*-nimisen televisiosarjan ja ollut mukana kirjoittamassa *Käenpesä*- ja *Salatut elämät* -sarjoja. Hän on kirjoittanut myös teatteriin näytelmiä, kuten *Tumma nainen* joka sai kantaesityksensä helsinkiläissä KokoTeatterissa 2001, ja kääntänyt KokoTeatterissa esitetytyn yhdysvaltalaisen Sam Shepardin kirjoittaman *Shokkitiloja*-näytelmän suomeksi. Elokuvakäsikirjoituksia hän on tehnyt muun muassa *Omar Elvis* (1996) -dokumenttielokuvaan ja fiktiiviseen lyhytelokuvaan *Vartija* (1999). Laaksonen on kirjottanut yhdessä *Salatuissa elämissä* Laura Kivirantaa näyttelevän Piitu Uskin kanssa keittokirjan *[[Salatut (keittiö) elämät]]* (2001).

Laaksonen on toiminut myös muissa elokuva-alan tehtävissä, esimerkiksi tuotantoassistenttina, kuvaussihteerinä ja järjestäjänä.

## Kirjat
* 
* 

## Lähteet

## Aiheesta muualla
* 
*
Burjaattien šamanismi

Burjaattien alkuperäinen uskonto, jota paikoin vieläkin harjoitetaan, on šamanismin eräs muoto. Burjatian lisäksi sitä harjoitetaan jonkin verran myös Mongoliassa. Burjaattien keskuudessa on vallinnut käsitys, että henget valitsivat šamaanin (*böö*) tehtäväänsä. Šamaanilla tuli kuitenkin olla myös šamaani-*udha* (*udha* voi tarkoittaa sielua, nuolta ja šamaaniperimystä). Sen saattoi periä esi-isiltä eli isän tai äidin suvussa eläneiltä šamaaneilta tai sen saattoi saada taivaasta (*hereer udha*). Entisaikaan šamaanikokelaan tuli käydä läpi useita initaatiokokeita, ja saavutettuaan yhdeksännen tason hän sai arvonimen *zaarin*. Šamaanin kuoltua hänet voitiin "haudata" erityisen telineen päälle (*aranga*) tai polttohaudata, mikä ei kuitenkaan ollut yleistä. Vainajaa kuljettanut hevonen teurastettiin ja lihat jaettiin saattoväen kesken.

Neuvostoliiton aikana šamanismi joutui muiden uskontojen tavoin vainojen kohteeksi.

## Šamaanin välineet

Burjaattišamaanin välineistö oli varsin runsas ja monipuolinen, mutta kaikki šamaanit eivät omistaneet täydellisiä varusteita. Niihin kuului rautakruunu (*majhabra*), jossa oli sarvet ja pieniä tiukuja. Rumpu (*khese*) symboloi šamaanin ratsua, jolla hän kykeni matkaamaan yliseen ja aliseen maailmaan. Viitta (*orgoj*), joka tehtiin yleensä sinisestä silkkikankaasta, kuului vain tehtäväänsä vihityille šamaaneille. Nauhoilla koristettu ruoska (*tasuur*) symboloi šamaanin voimaa. Burjaateille tyypillisiä šamaanin sauvoja oli kolmenlaisia: hevosta esittävä (*morin hörbö*) sauva, käärmesauva (*mogoj hörbö*) ja ihmishahmoinen (*hun hörbö*) sauva. Sauva vihitään käyttöön uhraamalla lammas sauvan isäntähengelle ja värjätään sauva verellä tai punaisella savella, jolloin se burjaattien ja Siperian tataarien käsityksen mukaan herää eloon. Sauva oli šamaanien apuväline matkoilla ja osoitti hänen initaationsa asteen. Tehtäväänsä vihittävä kokelas saa aluksi kaksi puista sauvaa, joista oikeassa kädessä olevaa pidetään miehisenä ja vasemmassa kädessä olevaa naispuolisena. Rautasauvan šamaani saa viidennen initaationsa jälkeen, eli myös sauvan materiaali kuvastaa kantajansa taitoja. Tärkeisiin apuvälineisiin kuuluivat myös pyöreä pronssipeili (*toli*) ja uhrialttarina toiminut pieni pöytä (*sere*).

## Lähteet
Eero Pilkama

**Eero Ilmari Pilkama** (s. 3. helmikuuta 1943 Helsinki) on suomalainen yritysjohtaja. Hän toimi MTV Oy:n toimitusjohtajana vuosina 1984–1999. Vuosina 1999–2001 hän oli MTV:n varatoimitusjohtaja ja hallituksen puheenjohtaja sekä MTV:n silloisen omistajan Alma Median broadcasting-liiketoimintaryhmän johtaja. Hän jäi eläkkeelle vuonna 2001.

Ennen MTV:tä metsänhoitajaksi opiskellut Pilkama työskenteli useaan otteeseen Kemirassa, viimeksi hallintojohtajana ja hallituksen jäsenenä 1982–1984. Tekstiilialan valtionyhtiö Valvillan toimitusjohtajana ja hallituksen jäsenenä hän oli 1980–1982.

Pilkama on naimisissa televisio-ohjaaja Inkeri Pilkaman kanssa.

## Lähteet
Queen Elizabeth -luokka (lentotukialus)

**Queen Elizabeth -luokka** on Britannian kuninkaallisen laivaston kahden lentotukialuksen muodostama alusluokka. Näistä ensimmäinen, ''HMS Queen Elizabeth'', kastettiin 4. heinäkuuta 2014 ja otettiin  palveluskäyttöön 2017. Toinen *[[HMS Prince of Wales (R09)|HMS Prince of Wales]]* laskettiin vesille 2017 ja otettiin palvelukseen 2019. 

## Tausta
Britannian puolustusministeri Des Browne julkisti alusten hankintasuunnitelman 5. heinäkuuta 2007, mikä päätti vuosia jatkuneen keskustelun liian kalliista hankinnasta ja Britannian telakkateollisuuden uudelleen järjestelystä. Sopimus allekirjoitettiin 3. heinäkuuta 2008 BAE Systems Surface Fleet Solutionsista ja VT Groupin VT Shipbuildingista muodostetun BVT Surface Fleetin kanssa. Uusi yhtiö oli ollut hallituksen ehtona sopimuksen tekemiselle. Projektin kustannuksiksi laskettiin 6,2 miljardia puntaa.

## Lentokalusto
Alun perin oli tarkoitus käyttää lyhyen nousumatkan pystysuoraan laskeutuvaa (STOVL) F-35B-hävittäjää, jolloin alus voitaisiin jättää varustamatta katapultilla ja pysäytysvaijereilla. Katapultteja käytetään perinteisesti höyryllä, mutta luokka on turbiinikäyttöinen.

Puolustusministeriöllä on kuitenkin ollut epäilyksiä F-35B:n suorituskyvystä, etenkin kyvystä palata alukselle aselastissa, mikä on tärkeää kuninkaallisen laivaston käyttäessä hävittäjiä lähinnä pintamaalien torjuntaan.
Merivoimien AWACS-koneita on saatavissa vain katapultilla lähtevinä versioina, joten ilman katapulttia aluksilla olisi käytettävä helikoptereihin asennettuja tutkia, joita ei ole tuolloin olemassa.

Vuoden 2010 puolustuspoliittinen selonteko () linjasi, että vain yksi lentotukialuksista otettaisiin käyttöön. Toinen jätettäisiin varalle tai myytäisiin.
Koska aluksien halutaan olevan myös yhteensopivia liittolaisten lentokaluston kanssa, tullaan niihin asentamaan katapultit ja pysäytysvaijerit.
Tämä mahdollistaisi myös F-35:n tukialusversion käytön.

Alusten hinnan kaksinkertaistuttua alkuperäisestä budjetista, puolustusministeri Philip Hammond ilmoitti 2012 peruuttaneensa päätöksen F-35B:n hankkimisesta F-35C:n sijaan ja että molemmat alukset viimeisteltäisiin STOVL-koneille sopiviksi hyppyrillä.

Vuoden 2015 selonteko () vahvisti, että molemmat alukset tulisivat käyttöön ja toiseen lisättäisiin valmiudet maihinnousujoukoille. Se myös vahvisti 128 F-35-koneen tilauksen, joista 24 olisi käytössä vuoteen 2023 mennessä.

## Lähteet
Kirkkonummen Nyrkkeilykerho

**Kirkkonummen Nyrkkeilykerho** (KNK) on Kirkkonummella vuodesta 1976 lähtien toiminut nyrkkeilyseura. Oma nyrkkeilykerho Kirkkonummelle tuli nyrkkeilyjaoston erottua Kirkkonummen Urheilijoista (KirkU).

Kirkkonummen Nyrkkeilykerhon perustajajäseniin kuuluu olympiatyylin- ja ammattilaisten Euroopan mestaruuden voittanut Olli Mäki. Hän toimi pitkään seuran valmentajana ja hänen poikansa Pekka Mäki otti seuran valmennusvastuun harteilleen isänsä jälkeen.

Kirkkonummen Nyrkkeilykerhon kuuluisimmat kasvatit ovat nyt jo aktiiviuransa lopettaneet Amin Asikainen ja Joni Turunen. Aikavälillä 1978–2015 KNK:n värejä edustaneet nyrkkeilijät saavuttivat yleisten sarjojen SM-kilpailuista yhteensä 8 kultaa, 9 hopeaa, 15 pronssia. Asikainen toimii nykyään KNK:n valmentajana yhdessä Jan Nyholmin kanssa. 

Kirkkonummen Nyrkkeilykerhossa on tällä hetkellä (tammikuu 2016) jo liki 100 jäsentä. Seuran ryhmissä voi helposti tutustua lajin saloihin, sillä jokaiselle löytyy tasonsa mukainen ryhmä. Valikoimaan kuuluu miesten- ja naisten kuntonyrkkeily, junioreiden Nyrkkeilykoulu sekä kilpanyrkkeily. KNK:n Kilparyhmän kuumimmat nimet ovat tällä hetkellä Y75-kiloisten Suomen mestari Ilari Kujala sekä B-junioreiden MM-kisoissa sijoille 5.–8. iskenyt Krenar Aliu. Krenar Aliu voitti 2016 keväällä euroopanmestaruus kisoista pronssia voittaen armenian sekä unkarin ykkösiskijän.

Seuran harjoitussali (Epana) sijaitsee aivan Kirkkonummen keskustan tuntumassa Finnsbackassa.

## Aiheesta muualla
* Kirkkonummen Nyrkkeilykerhon nettisivut
Espírito Santo

**Espírito Santo** on osavaltio Brasilian kaakkoisosassa. Sen pääkaupunki on saarella sijaitseva miljoonan asukkaan Vitória. Suomeksi Espírito Santo tarkoittaa Pyhää Henkeä.

Alue rajoittuu idässä Atlantin valtamereen, pohjoisessa Bahiaan, lännessä Minas Geraisiin ja etelässä Rio de Janeiroon. Osavaltiossa on arviolta 3&nbsp;973&nbsp;697 asukasta (vuonna 2016) ja sen pinta-ala on 46&nbsp;099 neliökilometriä.

## Aluejako
Espírto Santo on jaettu väestönlaskentaa ja tilastointia varten neljään suuralueeseen: Keski-Espírito Santo, Pohjoisrannikko, Luoteis-Espírito Santo ja Etelä-Espírito Santo. Hallinnollisesti osavaltio jakautuu 13 ala-alueeseen, jotka on jaettu 78 kuntaan. Ala-alueet ovat:

*Afonso Claudio
*Alegre
*Barra de São Francisco
*Cachoeiro de Itapemirim
*Colatina
*Guarapari
*Itapemirim
*Linhares
*Montanha
*Nova Venécia
*Santa Teresa
*São Mateus
*Vitória

## Lähteet

## Aiheesta muualla

*Osavaltion internetsivut
Boughéra el-Ouafi

**Ahmed Boughéra el-Ouafi** (15. lokakuuta 1898 Ouled Djellal, Ranskan Algeria – 18. lokakuuta 1959 Saint-Denis, Ranska) oli ranskalainen yleisurheilija, joka voitti vuoden 1928 Amsterdamin olympialaisissa maratonjuoksun olympiakultaa.

Boughéra syntyi vuonna 1898 berberitaustaiseen perheeseen Ranskan Algeriassa. Ensimmäisen maailmansodan aikana hän liittyi Ranskan armeijaan, jossa eräs upseeri huomasi hänen urheilulliset lahjansa, ja pian hänet lähetettiinkin urheilukilpailuihin. Hyvien otteidensa ansiosta Boughéra pääsi edustamaan Ranskaa 1924 Pariisin olympialaisten maratonille, jolla sijoittui lopputuloksissa seitsemännelle sijalle.

Menestyksensä ansiosta Boughéra pääsi osallistumaan myös neljän vuoden kuluttua Amsterdamissa, Alankomaissa pidettyjen olympialaisten maratonkilpailuun. Toisin kuin aikaisemmin olympialaisten maratoneilla, jotka oli juostu kuumassa, paahtavan helteisessä säässä, oli Amsterdamissa sää hyvin kolea ja tuulinen. Kääntöpaikalla Boughéra oli vasta 15. sijalla, mutta hän otti raivokkaan loppukirin vain viitisen kilometriä ennen maalia ja kukisti Chilen Manuel Plaza Reyesin lopulta 26 sekunnin erolla.

Olympiavoittonsa jälkeen Boughéra lähti kiertelemään Yhdysvaltoja mutta menetti samalla amatööriasemansa, josta noihin aikoihin oltiin hyvin tarkkoja. Näin hän ei enää voinut urheilla vaan perusti Pariisiin kahvilan, ajautuen kuitenkin taloudellisiin vaikeuksiin ja vaipui pitkäksi aikaa unohduksiin. Vasta kun toinen Ranskan väreissä juossut algerialainen, Alain Mimoun, voitti 1956 Melbournen kisoissa olympiamaratonin, myös Boughéraa muistettiin ja autettiin L'Équipe-lehden aloitteesta lahjoituksin.

Boughéra ammuttiin kuoliaaksi työpaikallaan kahvilassa vain kolme päivää 61-vuotissyntymäpäivänsä jälkeen vuonna 1959. Yhden lehdistössä kiertäneen version mukaan Kansallisen vapautusrintaman joukot tappoivat Boughéran hänen kieltäydyttyä tukemasta liikettä käynnissä olleen Algerian sodan aikana. Mahdollisesti hän tuli kuitenkin ammutuksi vain vahingossa riidan yhteydessä sivullisena uhrina.

Saint-Denis'ssä sijaitsevalle suurstadionille Stade de Francelle johtava katu *Rue Ahmed Boughera el Ouafi* on nimetty juoksijan mukaan.

## Lähteet
Billy Konchellah

**Billy Komintai Konchellah** (s. 20. lokakuuta 1961 Kilgoris, Kenia) on entinen kenialainen 800 metrin juoksija, kaksinkertainen maailmanmestari. Toisin kuin useimmat kenialaiset huippujuoksijat, Konchellah ei tullut kalenjin-heimosta, vaan masai-heimosta. 

Konchellah oli 1980-luvun lopun ja 1990-luvun alun maailman kärkijuoksija kahdella ratakierroksella, mutta hän kärsi astmasta ja eräässä vaiheessa myös tuberkuloosista. Konchellah on tuomittu Suomessa vuonna 2005 vankeuteen raiskauksista.

## Urheilu-ura

1987 Rooman MM-kisoissa Kohchellah voitti maailmanmestaruuden MM-kisojen ennätysajalla 1.43,06. Hän uusi mestaruutensa 1991 Tokiossa. 1993 Stuttgartin MM-kisojen 800 metrin finaalissa kovana kirimiehenä tunnettu Konchellah pysytteli pitkään joukon perillä, ja aloitti 600 metrin kohdalla kovan loppukirinsä. Kiri ei kuitenkaan aivan riittänyt voittoon, vaan Konchellahin oli tyytyminen pronssimitaliin voiton mennessä maanmiehelle Paul Rutolle ja hopea Italian Giuseppe D'Ursolle

Konchellah ei koskaan voittanut olympiamitalia. 1984 Los Angelesin olympialaisissa Konchellah sijoittui neljänneksi, mutta sekä 1988 Soulin kisat että 1992 Barcelonan kisat jäivät väliin sairastelujen takia.

Vuonna 1997 Konchellah yritti vielä palata kilparadalle Ateenan MM-kisoihin, mutta tie katkesi Kenian kovatasoisiin karsintoihin.

Konchellahin vuonna 1983 syntynyt poika Gregory Konchellah, joka on loikannut Bahrainiin ja tunnetaan nykyään nimellä Yusuf Saad Kamel, on myös keskimatkojen juoksija. Yusuf Saad Kamel voitti vuonna Berliinin MM-kilpailuissa 2009 kultamitalin 1&nbsp;500 metrin juoksussa.

### Henkilökohtaiset ennätykset
*400 m: 45,38, Nairobi, 20. kesäkuuta 1979
*800 m: 1.43,06, Rooma, 1. syyskuuta 1987

## Siviilielämä
Juoksu-uransa jälkeen Billy Konchellah on suorittanut business-tutkinnon San Diegossa, Yhdysvalloissa, ja asunut Suomessa. Suomessa hänellä on lapsi suomalaisen vaimonsa kanssa.

Konchellah opiskeli vuonna 2003 Coventryssa ja alkuvuodesta 2004 häntä vastaan nostettiin syyte raiskauksesta, jonka väitettiin tapahtuneen marraskuussa 2003. Tammikuussa 2005 hänet vapautettiin raiskaussyytteestä mutta tuomittiin epäsiveellisestä toiminnasta. Tutkintovankeuden pitkästä ajasta johtuen hän pääsi vapaaksi, mutta hänet vangittiin saman tien uudestaan ja palautettiin Suomeen, missä häntä odotti syyte kahdesta raiskauksesta.

Suomessa Konchellah tuomittiin heinäkuussa 2005 Rovaniemen hovioikeuden päätöksellä kahdeksi ja puoleksi vuodeksi vankeuteen Oulussa vuonna 2002 tapahtuneista kahdesta raiskauksesta, lapsen seksuaalisesta hyväksikäytöstä ja huumausainerikoksesta. Molemmissa raiskaustapauksissa Konchellahin kerrottiin juottaneen uhrinsa puolustuskyvyttömään kuntoon. Lisäksi toinen uhreista oli alle 16-vuotias. Konchellah vapautui vankilasta kesällä 2006. Hänet karkotettiin Suomesta. Vuonna 2025 Konchellah nimettiin Kenian antidoping-toimiston hallitukseen.  Nimitys peruttiin viikkoa myöhemmin.

## Lähteet

## Aiheesta muualla
*